Man glo onbewus hy jaag teen 172km/hArgieffoto ŉ 40-jarige man is Sondag op die N4-snelweg naby Bronkhorstspruit, oos van Pretoria, vir ‘n spoedoortreding in hegtenis geneem. “Die man het met ŉ Chrysler 300 gery,” het Busaphi Nxumalo, ŉ polisiewoordvoerder, Maandag gesê. “Hy is omstreeks 18:40 deur beamptes van die Ekangala-streekskantoor naby Bronkhorstspruit aangekeer nadat hy teen 172km/h in ŉ 120km/h-sone gery het. Die man is na die Bronkhorstspruit-polisiestasie geneem, waar hy aangekla is van roekelose en nalatige bestuur en spoedoortreding. Die man gaan na verwagting Maandag in die Bronkhorstspruit-landdroshof verskyn. “Die man beweer hy het nie agtergekom dat hy so vinnig gery het nie,” het Nxumalo gesê.